Diari Oficial de la Generalitat Valenciana


Sumari del DOGV 4250, del 16-05-2002 (2002/4992)

RESOLUCIÓ de 6 de maig de 2002, de la Direcció General d'Indústria i Energia, mitjançant la qual s'incorpora l'especialitat d'Operador Industrial de Calderes a les especialitats i categories de professionals autoritzats establides en la disposició addicional segona de l'Orde de 23 d'abril de 1997, de la Conselleria d'Ocupació, Indústria i Comerç.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2002/05/06/(1)/dof/vci/html**

### Dades del document

Número de DOGV
:   4250

Data del DOGV
:   16-05-2002

Secció del DOGV
:   I. DISPOSICIONS GENERALS

Número del document
:   2002/4992


Data del document
:   06-05-2002

Organisme emissor
:   Conselleria d'Innovació i Competitivitat

Tipus de document
:   Resolució

Anàlisi jurídica

 Descriptors 

:   * reconeixement de títols
    * caldera
    * legislació
    * examen
    * calefacció
    * ensenyament professional

RESOLUCIÓ de 6 de maig de 2002, de la Direcció General d'Indústria i Energia, mitjançant la qual s'incorpora l'especialitat d'Operador Industrial de Calderes a les especialitats i categories de professionals autoritzats establides en la disposició addicional segona de l'Orde de 23 d'abril de 1997, de la Conselleria d'Ocupació, Indústria i Comerç. [2002/4992]
  
L'Ordre de 23 d'abril de 1997, de la Conselleria d'Ocupació, Indústria i Comerç, actualitzà el procediment per a l'obtenció, en l'àmbit de la Comunitat Valenciana, dels carnets professionals que autoritzen la instal·lació, el manteniment i altres activitats en matèria de seguretat industrial.
  
La disposició addicional segona de la mencionada ordre establia que les diferents especialitats i categories de professionals autoritzats serien les recollides en l'annex I de la Resolució de 9 de gener de 1996, de la Direcció General d'Indústria i Energia, així com les titulacions mínimes per a cada una d'elles. D'altra banda disposava que els temaris corresponents al curs i l'examen teoricopràctic previstos en l'article 5 de l'Ordre serien els recollits en l'annex II de l'esmentada resolució.
  
En aquesta relació d'especialitats i categories no apareixia el carnet d'operador industrial de calderes, creat per la ITC MIE-AP1 del Reglament d'Aparells de Pressió, relativa a calderes, economitzadors, precalfadors, sobrecalfadors i recalfadors, que en el seu article 26 estableix que als operadors encarregats de vigilar, supervisar, conduir i mantenir qualsevol caldera el producte P x V de la qual siga superior a 50, se'ls exigirà estar en possessió d'un carnet d'operador industrial de calderes que acredite els seus coneixements i la seua responsabilitat enfront de l'entreteniment i el funcionament de la caldera, i també del compliment de la part del Reglament d'Aparells de Pressió que poguera afectar-los.
  
Així mateix, disposa que aquests carnets seran expedits per les delegacions provincials del Ministeri d'Indústria i Energia corresponents, després de l'examen previ, i que hauran de presentar-se a qualsevol inspector que el requerisca. Posteriorment, la Resolució de 28 de juliol de 1981, de la Direcció General d'Electrònica i Informàtica (publicada en el BOE de 23 de setembre de 1981) va fixar en el seu annex els coneixements exigibles als operadors de calderes. També fa referència a aquests carnets l'article 38 de la ITC MIE-AP16 sobre calderes en centrals tèrmiques generadores d'energia elèctrica.
  
En conseqüència, es considera convenient incloure en l'àmbit d'aplicació de l'Ordre de 23 d'abril de 1997, el procediment d'obtenció dels esmentats carnets d'operadors de calderes, que regula aquells aspectes que la Resolució de la Direcció General d'Indústria i Energia de 9 de gener de 1996 recull en relació amb les altres especialitats.
  
Per tot això i en virtut del que s'ha establit en la disposició final segona de l'Ordre de 23 d'abril de 1997, de la Conselleria d'Ocupació, Indústria i Comerç, per la qual s'actualitza el procediment per a l'obtenció dels carnets professionals que autoritzen la instal·lació, el manteniment i altres activitats en matèria de seguretat industrial en l'àmbit de la Comunitat Valenciana, resolc:
  
Primer
  
S'incorpora l'especialitat d'Operador Industrial de Calderes a les especialitats i categories de professionals autoritzats, establides en la disposició addicional segona de l'Ordre de 23 d'abril de 1997, de la Conselleria d'Ocupació, Indústria i Comerç, per la qual s'actualitza el procediment per a l'obtenció dels carnets professionals que autoritzen la instal·lació, el manteniment i altres activitats en matèria de seguretat industrial en l'àmbit de la Comunitat Valenciana.
  
Segon
  
Requisits essencials per a obtenir el carnet d'operador industrial de calderes
  
1. Les condicions generals que cal complir seran les disposades en l'Ordre de 23 d'abril de 1997 (DOGV de 6 de maig de 1997).
  
2. Per a poder accedir a l'examen corresponent caldrà acreditar haver superat un curs de 120 hores, almenys, impartit per un centre autoritzat amb aquesta finalitat pel Servei Territorial de la província en la qual estiga ubicat, d'acord amb el que s'ha disposat en l'article 10 de l'Ordre de 23 d'abril de 1997 (DOGV de 6 de maig de 1997). Aquesta duració podrà ser rebaixada a 80 hores, únicament quan els alumnes acrediten una experiència de com a mínim 5 anys en tasques relacionades amb el maneig, el manteniment i l'operació de calderes.
  
3. Els cursos seran dirigits per un tècnic titulat competent i impartits per professors amb formació adequada per a això. En les classes teòriques s'inclouran els coneixements reglamentaris necessaris. Hauran d'impartir-se almenys un 33% d'hores de pràctiques, excepte en el cas d'aquells que acrediten l'experiència abans esmentada, que podran exclusivament dedicar-se a l'estudi teòric i reglamentari.
  
Tercer. Temari
  
1. Normativa
  
- Reglament d'Aparells de Pressió (Reial Decret 1.244/1979, de 4 d'abril).
  
- ITC MIE-AP1 i ITC MIE-AP2 del Reglament d'Aparells de Pressió.
  
2. Coneixements teòrics
  
1. Conceptes bàsics
  
1.1 Pressió, mesura i unitats.
  
1.2 Pressió atmosfèrica.
  
1.3 Temperatura, mesura i unitats.
  
1.4 Canvis d'estat: vaporització i condensació.
  
1.5 Transmissió del calor: radiació, convecció i conducció.
  
1.6 Vapor d'aigua saturat, sobrecalfat, recalfat i expansionat.
  
1.7 Volum específic de vapor.
  
1.8 Calor específica.
  
1.9 Relació entre la pressió i la temperatura del vapor.
  
2. Generalitats sobre calderes
  
2.1 Definicions i condicions exigibles.
  
2.2 Elements que componen una caldera.
  
2.3 Requisits de seguretat.
  
2.4 Parts principals d'una caldera.
  
2.5 Superfície de calefacció: superfície de radiació i de convecció.
  
2.6 Transmissió del calor en les calderes.
  
2.7 Tipus de calderes: segons la seua disposició i circulació, segons les seues característiques principals.
  
3. Combustió
  
3.1 Tipus natural i forçat.
  
3.2 Fogars en depressió i sobrepressió.
  
3.3 Procés de la combustió. Volums teòrics d'aire i fums.
  
3.4 Xemeneies.
  
3.5 Impulsió d'aire per a la combustió: aire primari i aire secundari.
  
3.6 Extracció de gasos de la combustió.
  
3.7 Depuració dels gasos de la combustió. Grup multicicles.
  
4. Disposicions generals constructives en calderes pirotubulars.
  
4.1 Fogars i cambres de fogar.
  
4.2 Tubs. Tirants i passadors.
  
4.3 Fixació de tubs a les plaques tubulars.
  
4.4 Atirantat. Barres tirants, viratons, cartel·les.
  
4.5 Caixes de fums.
  
4.6 Portes de registre i expansió de ases.
  
5. Disposicions generals constructives en calderes aquotubulars
  
5.1 Fogar.
  
5.2 Feix de vaporitzador.
  
5.3 Col·lectors. Tambors i doms.
  
5.4 Fixació de tubs a tambors i col·lectors.
  
5.6 Economitzadors.
  
5.7 Calfadors d'aire.
  
5.8 Sobrecalfadors.
  
5.9 Recalfadors.
  
5.10 Calderes verticals. Tubs Field. Tubs pantalla per a flames.
  
5.11 Calderes de vaporització instantània. Serpentins.
  
6. Accessoris i elements addicionals per a calderes
  
6.1 Vàlvules de pas. Tipus.
  
6.2 Vàlvules de retenció. Tipus.
  
6.3 Vàlvules de seguretat.
  
6.4 Vàlvules de descàrrega ràpida i de purga contínua.
  
6.5 Indicadors de nivell. Aixetes i columna.
  
6.6 Controls de nivell per flotador i per elèctrodes.
  
6.7 Limitadors de nivell termostàtic.
  
6.8 Bombes d'aigua d'alimentació.
  
6.9 Injectors d'aigua.
  
6.10 Manòmetres i termòmetres.
  
6.11 Presòstats i termòstats.
  
6.12 Cremadors. Tipus.
  
6.13 Elements de l'equip de combustió.
  
7. Tractament de l'aigua per a calderes
  
7.1 Característiques de l'aigua per a calderes.
  
7.2 Descalcificadors i desmineralitzadors.
  
7.3 Desgasificació tèrmica i per additius.
  
7.4 Regulació del Ph.
  
7.5 Recuperació de condensats.
  
7.6 Règim de purgues que cal realitzar.
  
8. Cogeneració. Calderes de recuperació
  
8.1 Sistemes de cogeneració. Cicles combinats.
  
8.2 Calderes de recuperació.
  
8.3 Sobrecalfadors. Elements de regulació, control i seguretat.
  
Economitzadors. Precalfadors. Elements de control i seguretat.
  
Equips de maniobra elèctrica. Quadres o pupitres de maniobra elèctrica. Senyalització òptica, indicadors digitals de pressió i temperatura. Engegadors, etc.
  
9. Conducció de calderes i el seu manteniment
  
9.1 Primera posada en marxa. Inspeccions.
  
9.2 Posada en servei.
  
9.3 Posada fora de servei.
  
9.4 Causes que fan augmentar o disminuir la pressió.
  
9.5 Causes que fan descendir bruscament el nivell.
  
9.6 Comunicació o incomunicació d'una caldera amb altres.
  
9.7 Manteniment de calderes.
  
9.8 Conservació en aturada prolongada.
  
10. Reglamentació
  
10.1 Reglament d'Aparells de Pressió i Instruccions MIE AP1 i AP2.
  
10.2 Realització de proves periòdiques.
  
10.3 Informes diaris d'operació.
  
3. Coneixements pràctics
  
1. Reconeixement i funció de les diverses parts dels distints tipus de calderes.
  
2. Posada en marxa, funcionament i aturada de les calderes.
  
3. Reconeixement de l'entorn de la zona de la caldera. Mesures de seguretat.
  
4. Mesures de seguretat que cal adoptar en operació normal de la caldera.
  
5. Actuació en cas de funcionament anormal o emergència. En els casos en els quals no siga possible una actuació real es realitzaran simulacions.


Còpia Permalink ELI